इग्नू अंचल के गांवों में शुरू करेगी मोबाइल स्टडी सेंटर
ग्वालियर| इंदिरा गांधी नेशनल ओपन यूनिवर्सिटी (इग्नू) अब गांवों तक पहुंचेगी। इग्नू का लक्ष्य है कि गांवों में रहने वाले कम पढ़े लिखे लोगों को ब्रिज कोर्स करवाकर उन्हें ग्रेजुएशन करवाना। इसके लिए मोबाइल स्टडी सेंटर शुरू किए जा रहे हैं। ग्राम पंचायतों में 50 छात्रों का क्लस्टर तैयार होते ही यह स्टडी सेंटर क्षेत्र में पहुंचेंगे और ग्रामीणों को मोबाइल स्टडी सेंटर में स्टडी मेटेरियल के जरिए पढ़ाई करवाएंगे। यह स्टडी सेंटर डिश एंटीना और इंटरनेट से सुसज्जित होंगे। यह जानकारी जीवाजी यूनिवर्सिटी के इग्नू स्टडी सेंटर में आईं रीजनल असिस्टेंट डायरेक्टर स्मृति गार्गव ने दी। वह भोपाल स्थित रीजनल सेंटर से इंडक्शन मीटिंग के लिए आई थीं। इंडक्शन मीटिंग जेयू के फिजिक्स डिपार्टमेंट में हुई। इसमें छात्रों के साथ-साथ काउंसलर भी शामिल हुए थे।
रीजनल असिस्टेंट डायरेक्टर स्मृति गार्गव ने बताया कि इग्नू अभी गांवों तक अच्छी पहुंच नहीं बना पाई है, जबकि इसका मूल उद्देश्य अंतिम छोर के व्यक्ति को भी शिक्षित किया जाना है। लेकिन ग्वालियर चंबल अंचल के दतिया, शिवपुरी, भिंड और मुरैना तक यह नहीं पहुंच पाई है। इसलिए इसके लिए अब प्रयास शुरू किए जा रहे हैं। काउंसलर गांवों में जाकर ग्रामीणों काे शिक्षा का महत्व बताएंगे ।
hin_Deva hin_Deva hin_Deva